open-index/open-wikipedia-markdown huggingface dataset:
Struktuurtipe

'n **Struktuurtipe** dui in die kristalchemie en mineralogie aan watter struktuur 'n bepaalde vastestof besit.

Baie vastestowwe het 'n struktuur wat dieselfde simmetrie en opbou van die eenheidsel besit as ander stowwe. Daar is byvoorbeeld talle stowwe wat dieselfde struktuur as tafelsout (natriumchloried) besit. Die grootte van die eenheidsel kan effens wissel asook die koördinate van die atoom, indien hulle altans nie deur die struktuur se simmetrie vasgelê is nie. 

Die tipe struktuur kan op verskeie maniere aangegee word. Van die bekendste en volopste kristalstrukture het gewoonlik 'n simbool in die strukturbericht-klassifikasie gekry. Stowwe wat 'n struktuur soos tafelsout het word byvoorbeeld B1-strukture genoem. 'n Ander metode om hierdie stowwe se struktuur weer te gee, is na die mineraal haliet as argetipe te verwys wat hoofsaaklik uit natriumchloried bestaan. Strukturbericht "B1" kom dus ooreen met "haliet-struktuur". Omdat die strukturbericht-klassifikasie vandag nie meer bygewerk word nie, is daar baie strukture wat net 'n mineraalverwysing besit. Hulle is dikwels minder volop of heeltemal uniek vir een bepaalde stof.

'n Ander aanduiding van struktuurtipes is die Pearson-simbool Hierdie simbool beskryf watter simmetrie die struktuurtipe het en hoeveel atome sy eenheidsel bevat, maar lê nie die struktuurtipe eenduidig vas nie.

Daar is verskeie maniere waarop na 'n bepaalde struktuurtipe verwys kan word:

Watter aanduiding die volopste gebruik word hang af van die stowwe en van die wetenskappers. Mineraloë sal dikwels die mineraalname gebruik. Vastestofchemici gebruik die chemiese name meer, veral indein hulle met strukture werk wat as minerale nie voorkom nie. Die pearsonsimbole word meer deur metaalkundiges gebruik.

'n Ander komplikasie is dat strukture dikwels vervorm word indien die een atoom deur die ander vervang word. Die simmetrie kan daardeur laer word. Die ideale perovskiet-struktuur is kubies maar die meeste perovskiete het 'n effens laer simmetrie. Dit verander die pearson- en die ruimtegroep-simbole, maar geleerdes praat tog van perovskiete. Dit geld ook vir vastestofchemici wat sintetiese stowwe met hierdie strukture vervaardig. Maar daar is ook sintetiese stowwe soos AuCl wat hulle eie struktuurtipe het en nie as mineraal aangetref word nie. In hierdie geval praat vastestofchemici van die AuCl-tipe.

## Verwysings
Gamma Ceti

**Gamma Ceti** (**γ Ceti**, afgekort as **Gamma Cet** of **γ Cet**), tradisioneel bekend as **Kaffaljidhma**, is ’n veelvoudige ster in die sterrebeeld Walvis (Cetus). Dit het ’n skynbare magnitude van 3,47.   

In 2017 het die Internasionale Astronomiese Unie se sternaamwerkgroep (WGSN) die naam "Kaffaljidhma" vir die ster Gamma Ceti&nbsp;A goedgekeur omdat hulle eiename aan individuele sterre toegeken het eerder as aan stergroepe. 

## Verwysings 
## Eksterne skakels 
* 
* 
* 15px Hierdie artikel is vertaal uit die Engelse Wikipedia
Periodieke wet

Die **periodieke wet** van die chemiese elemente stel dat die elemente se eienskappe periodiek terugkeer indien hulle volgens hul atoomgetal gerangskik word.

'n Goeie voorbeeld is die alkalimetale. Die eerste lid van hierdie groep is litium, element 3. Agt elemente later tref ons element 11 aan: natrium en opnuut agt elemente later element 19: kalium. Aldrie hierdie elemente is metale wat baie skielik met die lug se suurstof of met water reageer en -ione vorm. En daar is nog baie ander eienskappe wat vergelykbaar is.

Die volgende lid van hierdie groep is rubidium wat nogtans nie 8 maar 18 elemente later optree. Ná 'n periode van 18 vind ons sesium. Die periodelengte neem toe. In die eerste periode is dit net twee, dan agt, nogmaals agt, dan 18 nogmaals 18, dan 32.  Hierdie reëlmaat is met die kwantumteorie goed te verklaar, maar Dmitri Mendelejef het dit reeds tientalle jare voor die ontwikkeling van hierdie teorie gebruik om sy Periodieke tabel op te stel.
Numbi

**Numbi** is 'n nedersetting in die Ehlanzeni-distriksmunisipaliteit in die ooste van Mpumalanga.

## Verwysings
Nyongane

**Nyongane** is 'n nedersetting in die Ehlanzeni-distriksmunisipaliteit in die ooste van Mpumalanga. Dit is enkele kilometer wes van die Krugerwildtuin se grens in die rigting van Hazyview geleë.

## Verwysings
Ametrien

duimnael|Geslypte ametrien
duimnael|Die kwarts variëteit ametrien.

**Ametrien**, ook bekend as **tristien** of onder sy handelsnaam bolivianiet, is 'n natuurlike variëteit van kwarts. Dit is 'n mengsel van ametis en sitrien, met sones van pers en geel of oranje. Byna alle kommersiële beskikbare ametrien word in Boliwië ontgin.

Die kleur van die sones wat binne ametrien sigbaar is, is te danke aan verskillende oksidasietoestande van yster in die kristal. Die verskillende oksidasietoestande ontstaan as gevolg van 'n temperatuurgradiënt oor die kristal tydens die vorming daarvan.

Kunsmatige ametrien kan geskep word deur differensiële hittebehandeling van ametiste.

Volgens legende is ametrien die eerste keer aan Europa bekendgestel deur 'n conquistador se geskenke aan die Spaanse koningin, nadat hy 'n myn in Boliwië as 'n trougeskenk ontvang het ná sy huwelik met 'n prinses van die Ayores-stam.

Daar kan aanvaar word dat die meeste ametrien in die laer pryssegment van sintetiese materiaal afkomstig is. 'n Russiese laboratorium het sedert 1994 die industriële produksie van tweekleurige kwarts vervolmaak, wat later bestraal word om die tipiese ametrienkleure tot voorskyn te bring. Groen-geel of goudkleurige-blou ametrien kom nie in die natuur voor nie.

## Verwysings 
## Eksterne skakels 
* Ametrine at the International Colored Gemstone Association
* Ametrine: Mineral Information Page
* Ametrine: Ametrine mineral information and data
* Insider Gemologist: What Are the Identifying Characteristics of Citrine, Ametrine, Smoky Quartz, and Scapolite?
Moganiet

:*Moenie met Morganiet verwar word nie.*
**Mogániet** is 'n oksiedmineraal met die chemiese formule SiO2 (silikondioksied) wat in 1984 ontdek is.  Dit kristalliseer in die monokliniese kristalstelsel. Moganiet word as 'n polimorf van kwarts beskou, m.a.w. dit het dieselfde chemiese samestelling as kwarts, maar 'n ander kristalstruktuur.

In 1994 het die Internasionale Mineralogiese Vereniging (IMA) dit as 'n afsonderlike mineraal afgekeur omdat dit nie duidelik onderskeibaar was van kwarts nie.  Dit is egter redelik onlangs (2007) as 'n geldige spesie deur die CNMNC, die Kommissie oor Nuwe Minerale, Nomenklatuur en Klassifikasie (deel van die IMA) goedgekeur. 

Hierdie mineraal word hoofsaaklik aangetref in droë plekke soos Gran Canaria en die Magadimeer.  Dit is al by verskeie plekke in Europa, Indië en die Verenigde State aangeteken.  Dit is vernoem na die Mogán munisipaliteit op Gran Canaria.

Fisies het dit 'n hardheid van ongeveer 6, 'n dowwe glans en is grys van kleur, alhoewel deursigtig.

## Verwysings 
## Eksterne skakels 
*A picture of Moganite

## Sien ook 
*Silikaatminerale
*Kwarts
Heliotroop (mineraal)

duimnael|230px|Die half-edelsteen heliotroop.
Die halfedelsteen **heliotroop**, (uit Grieks ἥλιος, hḗlios "Son", τρέπειν, trépein "om te draai"), ook bekend as bloedsteen, is 'n varieteit van jaspis of kalsedoon (wat 'n kriptokristallyne mengsel van kwarts is). Die "klassieke" bloedsteen is groen jaspis met rooi insluitsels van jaspis.

Die rooi insluitsels is veronderstel om soos bloedvlekke te lyk, vandaar die naam "bloedsteen". Die naam "heliotroop" kom uit verskeie antieke idees oor die wyse waarop die mineraal lig weerspieël. Dit word byvoorbeeld beskryf deur Plinius die ouere (*Nat. Hist.* 37.165).

Heliotroop is deur Albert die Grote  die "Steen van Babilon" genoem en verwys na verskeie towereienskappe, wat sedert antieke tye daaraan toegeskryf word.

Plinius die ouere (1ste eeu) het eerste genoem dat towenaars dit as 'n klip van onsigbaarheid gebruik het. Damigeron (4de eeu) het geskryf oor die mineraal se eienskappe om reën en sonsverduistering te veroorsaak, die spesiale vermoë van waarsêery, asook die behoud van gesondheid en jeug.

Heliotroop funksioneer as 'n onsigbaarheidsteen in een van Boccaccio se stories in die Decameron en as 'n genesende toor-item in 'n musikale komedie wat daaruit afgelei word.

Heliotrope word soms gebruik in uitgekerfde seëlringe, en is die tradisionele geboortesteen vir Maart.

## Bronne 
Indië is die primêre bron van die steen, maar dit word ook in Armenië, Azerbaijan, Brasilië, Bulgarye, China, Australië en die Verenigde State gevind. Daar is ook 'n dagsoom van bloedsteen op die eiland Rum in Skotland.

## Verwysings 
## Bronnelys 
* Hall, Candy A. (1994). *Gem Stones*. DK Publishing. .
Mimosa

**Mimosa** (ook bekend as **Beta Crucis**, **β&nbsp;Cru** of **Becrux**) is ’n dubbelster; die tweede helderste ster in die sterrebeeld Suiderkruis, naas Acrux (Alpha Crucis); en die 19de helderste ster in die naglug. Dit is deel van die prominente asterisme wat ook as die Suiderkruis bekend is.

## Eienskappe 
Mimosa is vermoedelik die warmste ster van die eerste magnitude; dit het ’n skynbare magnitude van 1,25. Volgens parallaksmetings is dit sowat 280&nbsp; ligjare van die Son af. In 1957 het die Duitse sterrekundige Wulff-Dieter Heintz ontdek dit is ’n spektroskopiese dubbelster met komponente wat te na aan mekaar is om met ’n teleskoop van mekaar te onderskei. Becrux is ’n moderne verkorting van die Bayer-naam. 

## Verwysings 
## Eksterne skakels 
* http://jumk.de/astronomie/big-stars/becrux.shtml
* 
* 15px Hierdie artikel is vertaal uit die Engelse Wikipedia
Gacrux

**Gacrux** (ook bekend as **Gamma Crucis** of **γ&nbsp;Cru**) is die naaste rooireus aan die Son: Dit is ’n verkorte vorm van Gamma Crucis. 

In 2016 het die Internasionale Astronomiese Unie se sternaamwerkgroep (WGSN) die naam "Gacrux" vir die ster goedgekeur.

## Verwysings 
## Eksterne skakels 
* 
* 
* 15px Hierdie artikel is vertaal uit die Engelse Wikipedia
Kappa Crucis

**Kappa Crucis** (ook onder meer **κ Cru** of **HD 111973**) is ’n spektroskopiese dubbelster in die oop sterreswerm NGC 4755, wat ook as die Kappa Crucis- of Juweelkis-sterreswerm bekend is. Dit is in die sterrebeeld Suiderkruis (Crux).

## Ligging 
duimnael|links|200px|Die Kappa Crucis-sterreswerm (Foto: ESO VLT).

κ Crucis is een van die helderste sterre in die sterreswerm. Dit vorm een been, regs onder, of suid, van die prominente asterisme "A" in die middel van die swerm. Dit is deel van die Centaurus OB1-assosiasie en is sowat 8&nbsp;500&nbsp;ligjare van die Son af.

Die swerm, en dus κ&nbsp;Cru self, lê net suidoos van β&nbsp;Crucis, die linkerkantste ster van die bekende Suiderkruis-asterisme.

## Eienskappe 
κ Crucis is ’n helder superreus met ’n sterreklassifikasie van B3&nbsp;Ia. Wisselings in die radiale snelheid dui op die teenwoordigheid van ’n metgesel-ster. Vanweë κ&nbsp;Crucis se grootte en temperatuur is sy ligsterkte meer as 150&nbsp;000 keer dié van die Son. Die swerm waarin die ster voorkom se ouderdom word op 11,2&nbsp;miljoen jaar geraam.

## Verwysings 
## Eksterne skakels 
* 
*15px Hierdie artikel is vertaal uit die Engelse Wikipedia

‎
Delta Crucis

**Delta Crucis** (**δ Crucis**, afgekort as **Delta Cru** of **δ&nbsp;Cru**) is ’n ster in die suidelike sterrebeeld Suiderkruis (Crux). Dit het ’n skynbare magnitude van 2,79 en is sowat 345&nbsp;ligjare van die Son af. Dit is die dofste van die vier helder sterre wat die asterisme Suiderkruis vorm. Delta Crucis het ’n groot massa, hoë temperatuur en vinnige rotasiespoed, en is besig om in ’n reusester te ontwikkel.

## Eienskappe 
Die ster het ’n sterreklassifikasie van B2&nbsp;IV, en is dus ’n subreus wat van die hoofreeks af wegbeweeg. Ná sy rooireusfase sal dit ’n witdwerg word. Sy ligsterkte is tans 10&nbsp;000 keer dié van die Son en sy effektiewe temperatuur 22&nbsp;570&nbsp;K; dit gee daaraan die blouwit skynsel van ’n B-tipe ster.

Delta Crucis is ’n sterk kandidaat-Beta Cephei-veranderlike wat sy helderheid met ’n periode van 1,3&nbsp;uur subtiel verander. Sy rotasiesnelheid is baie vinnig: sowat .

## Verwysings 
## Eksterne skakels 
* DELTA CRU 
* 
* 15px Hierdie artikel is vertaal uit die Engelse Wikipedia
Aldie

**Aldie** is 'n nedersetting in die Ehlanzeni-distriksmunisipaliteit in die suidooste van Mpumalanga.

## Verwysings
Brosplakkie

Die **brosplakkie** (*Adromischus filicaulis* (Eckl. & Zeyh.) C.A.Sm.) is 'n vetplantjie wat endemies is aan Suid-Afrika.

Daar word twee subspesies erken, hoewel die verskille klein is:
* *Adromischus filicaulis* (Eckl. & Zeyh.) C.A.Sm. subsp. *filicaulis* LC
* *Adromischus filicaulis* (Eckl. & Zeyh.) C.A.Sm. subsp. *marlothii* (Schönland) Toelken LC

Op die SANBI-rooilys word altwee as 'veilig' gelys.

*A. f. filicaulis* word van die Richtersveld tot die Knersvlakte aangetref, *A. f. marlothii* in die Klein Karoo van Worcester tot Oudtshoorn en die Groot Karoo van Laingsburg tot Beaufort-Wes.  *A. f. filicaulis* is effens groter met stamme wat 7-12 mm in deursnee en 35 cm lank word. *A. f. marlothii* het stamme 3-8 mm in deursnee.  Die blare in 2-8 cm lank en 5-15 mm breed. 

## Verwysings 
## Eksterne skakels 
*
I.A.R. 80

Die **I.A.R. 80** was 'n Romeense monovlerk, enkelsitplek vegvliegtuig wat tydens die Tweede Wêreldoorlog diens gedoen het. Die vliegtuig se ontwerp is geskoei op die Poolse vliegtuig, die PZL P-24 vegvliegtuig, wat dit moes vervang. Die ontwikkelingswerk is oorwegend Romeens en het in 1938 begin. 

Die vegvliegtuig het sy nooiensvlug op 12 April 1939 onderneem en was 'n groot verbetering op die P-24. Die voorste en agterste gedeeltes van die vliegtuig was byna identies maar die middelste gedeelte het drasties verskil. Die borreltipe kajuit was uniek vir sy tyd en die vlieënier het uitstekende sig gehad. Produksie het geskied onder Duitse toesig en latere modelle is met 'n Duitse Mauser kanon toegerus. Snaaks genoeg het die vliegtuig nie 'n stertwiel gehad nie maar 'n glyski. 

Meer as 250 eenhede is gebou en die meeste het op die Oos-Front diens gedoen vanaf Mei 1942. Vanaf 1943 was al die vliegtuie in Roemenië gebaseer om die land teen Amerikaanse bomwerpers te verdedig. Ongeveer die helfte van al die eenhede gebou het die oorlog oorleef en het diens gedoen in die Romeense Lugmag wat op daardie stadium onder Sowjetbeheer was. Hulle is 1949 vervang met Sowjetvegters. 'n Klompie was verander na tweesitplekopleidingsvliegtuie en het diens gedoen tot in 1952.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Bontkouterie

Die **bontkouterie** (*Gasteria acinacifolia* (J.Jacq.) Haw.) is 'n sukkulent wat endemies aan die Oos-Kaap provinsie van Suid-Afrika is.
Op die SANBI-rooilys is dit as 'veilig' (LC) gelys.

Hierdie is die grootste spesie van die genus *Gasteria* en kom net aan die kus voor. Die plante se rosette kan 75 cm hoog en 65 cm in deursnee word. Die spiesvormige blare word 60 cm lank en 4,5 -10 cm breed aan hul basis. Hulle is glad en het wit kolle wat in sydelingse bande aangetref word. Hulle blomme word dikwels deur suikerbekkies besoek. Hulle hang soos pypies aan 'n lang stingel. 

## Fotogalery 

Gasteria acinacifolia 2017-05-31 2158b.jpg|Blomme
Gasteria acinacifolia IMG 1517.JPG|
Gasteria acinacifolia-bsi-yercaud-salem-India.JPG|
Juvenile Gasteria acinacifolia acilliers South Africa 5.jpg|Jong plant

## Verwysings
Matlockiet

**Matlockiet** is 'n seldsame sekondêre loodmineraal met formule .

Dit word in Suid-Afrika in die silwermyngebied Argent, naby Delmas in Mpumalanga aangetref.

## Struktuur 
duimnael|links|150px|Vierkantige antiprisma
Dit het 'n tetragonale struktuur wat die argetipe is van die strukturbericht-klassifikasie se E0-struktuur.

Die loodatoom het 'n negevoudige omringing wat as 'n enkelvoudiggekapte vierkantige antiprisma beskryf kan word. Aan een kant het die atoom 'n vierkant van fluooratome op 'n afstand van 2,906 A. Aan die ander kant 'n vierkant van chlooratome op 'n afstand van 3,089 A. Hierdie vierkant is 90 grade gedraai ten opsigte van die fluoorvierkant. Reg bo die chloorvierkant is 'n vyfde chlooratoom op 'n effens groter afstand van 3,216 A.

Atoomposisies: 

## Verwysings
Turquoise (skip)

duimnael|Die APL Turquoise in Bremer se hawe

Die **APL Turquoise** is 'n houerskip van die American President Lines (APL) uit 1996. Die skip vaar onder die vlag van Singapoer. Die skip het 'n vervoerkapasiteit van 4468 TEU. 'n TEU is 'n halwe normale vraghouer. Die skip is 294 meter lank.
Mærsk Mc-Kinney Møller (skip, 2013)

duimnael|260px|Die volgelaaide Mærsk Mc-Kinney Møller
Die **Mærsk Mc-Kinney Møller** is 'n reuse houerskip van die Deense A.P. Møller-Mærsk Groep.

Die skip is in Julie 2013 in gebruik geneem. By ingebruikname was dit die grootste houerskip ter wêreld uitgedruk in TEU-laaikapasiteit. Die lengte van 399 meter maak dit toe ook die langste skip in aktiewe diens. Die Mærsk Mc-Kinney Møller is in Suid-Korea gebou deur Daewoo Shipbuilding & Marine Engineering (DSME).

Die skip is genoem na Arnold Mærsk Mc-Kinney Møller, van 1965 tot 1993 bestuursvoorsitter by Mærsk, en in 2012 oorlede is. Die skip is die eerste in 'n reeks van twintig identiese skepe wat gebou word.

Die skip het 'n laaikapasiteit van 18 270 TEU houers en kan 'n maksimum snelheid van 23 knope bereik. Die bemanning bestaan normaalweg uit negentien persone.
Bismocliet

**Bismocliet** is 'n baie plastiese mineraal met formule  wat in alluviale neerslae naby bismuthoudende granietpegmatiete aangetref word. In Namibië kom dit in die Rubikon-myn in die Karibib-distrik van die Erongo-streek voor. Suid-Afrika het twee vindplase: die Sandsloot-myn van Mokopane (Pietersrus) en die Jakkalswater naby Steinkopf in Namakwaland.

## Verwysings
Ewa Demarczyk

**Ewa Maria Demarczyk** (* 16 Januarie 1941, Krakow; † 14 Augustus 2020) is 'n Poolse sangeres, liedjieskryfster en musikant.

## Diskografie 
### Album 
* *Ewa Demarczyk śpiewa piosenki Zygmunta Koniecznego* (1967)
* *Ewa Demarczyk* (1974)
* *Live* (1982)

## Verwysings 
## Webwerf 
* Amptelike webwerf
Dongedijk (skip, 2000)

Die ***Dongedijk*** het op 15 Augustus 2000 omgekantel naby Port Said, ondanks gunstige weersomstandighede. Die skip is bedryf deur Navigia Shipping uit Groningen.

## Bou 
Die skip, 'n Conofeeder 340, is in 1999 gebou deur Tille Scheepsbouw in Kootstertille. Die skip word op 23 Desember 1999 te water gelaat en op 4 Maart 2000 in gebruik geneem.

## Ramp 
Op 11 Augustus 2000 vertrek die *Dongedijk* uit Latakia, Sirië onderweg na Port Said. Al voor sy aankoms in Latakia het die skip 'n laaiplan gekry vir Port Said. Aangesien dié nie voldoen het aan die vereise vir stabiliteit nie, is besluit om eerder 12 houers nie te laai nie.

Vroegoggend op 14 Augustus meer die *Dongedijk* in Port Said vas. Hier word vraghouers op- en afgelaai. Die stabiliteit blyk baie marginaal te wees volgens die stabiliteitsrekenaarprogram. Die werklike dieptegang was ook groter as wat die stabiliteitsprogram bereken het volgens van die gegewens oor die massa van die houers.

Op die oggend van 15 Augustus, omstreeks 08:30, vertrek die *Dongedijk* weer op pad na Latakia. Om 09:00 kom die loods aan boord. Om 09:35 word 'n klein koerswysiging ingesit na bakboord. Na 5 minute kantel die skip skielik skeef oor na stuurboord, hoewel die weer baie goed was. Oor die VHF word hulp gevra van *Port Said Port Control*. Hulp is spoedig verleen deur 'n sleepboot, 'n loodsboot en 'n skip van die Egiptiese Vloot. Ondertussen het die skip ongeveer 50º begin kantel. Om 09:50 besluit die kaptein om die skip te verlaat. Om 10:05 stap die kaptein laaste van sy skip af, waarna ál die bemanning veilig aan wal gebring word.

Aangesien die skip in die aanloop van die Suezkanaal lê, word die skip se sleeptou aan die Egiptiese owerhede oorgelaat. Om 11:40 word die skip op 'n sandbank ten ooste van die kanaal vasgemeer. Die dag word begin met die aflaai van die houers. Hierna word begin met berging deur Port Said Shipyard, 'n onderdeel van die Suez-kanaalowerheid. Op 4 September word die skip gesleep na Port Said waar dit op 6 September vasgemeer word by die skeepswerf.

## Ondersoek 
Die Nederlandse Skeepsvaartinspeksie stel ondersoek in na die oorsaak van die skeepsramp. Hieruit kom na vore dat die werklike massa van die lading 3358 ton was, in plaas van die 3182 ton volgens die laaipapiere, 'n verskil wat 'n wesentlike verskil in dieptegang veroorsaak het.

## Verwysings
Arsenopiriet

**Arsenopiriet** (ook **arseenpiriet**) is 'n mineraal met formule .

## Gouderts 
Arsenopiriet is veral belangrik omdat dit dikwels saam met goud aangetref word. Ná sulfiede is arsenopiriet die tweede gasheermineraal vir goud. Arsenopiriet met 'n goudgehalte tot 15&nbsp;200g/t is in Villerange in Frankryk gevind. Daar word dikwels gepraat van 'onsigbare goud' omdat dit dalk in die arsenopiriet self opgelos of as goud-nanodeeltjie in die mineraal ingeslote is.

Navorsing met Mössbauerspektroskopie en met XANES het getoon dat goud waarskynlik opgelos in arsenopirie teenwoordig is en daar kovalent gebonde is. Dit is nogtans moeilik om te bepaal watter oksidasietoestand die opgeloste goudatome besit. Die oksidasietoestand 3+ kan nogtans uitgesluit word en hulle vervang dalk die ysteratome.

## Kristalstruktuur 
Die struktuur van arsenopiriet is verwant aan markasiet s'n. Pleks van -anioonpare het dit -pare en die simmetrie is laer. Die ysteratome het drie As-bure en drie S-bure in 'n effens vervormde oktaëdriese omringing. Die arsenopirietstruktuur is die argetipe van die strukturbericht-klassifikasie se E0-struktuur.

## Verwysings
Sydney Clouts

**Sydney Clouts** (1926–1982) was ’n Suid-Afrikaanse digter. Sy bundels sluit in *One Life* en *Collected Poems*.

Clouts is in 1926 in Kaapstad gebore. Hy studeer aanvanklik regte aan die Universiteit van Kaapstad, maar verskuif sy fokus en skryf 'n magistertesis oor Suid-Afrika se Engelse Letterkunde aan die Rhodes-universiteit. Hy het later 'n kwalifikasie as bibliotekaris in Londen verwerf.

Clouts was die skrywer van 'n digbundel getiteld *One Life* in 1966 wat ook in die *New Coin*-reeks gepubliseer is. In 1967 ontvang hy die Ingrid Jonkerprys en in 1968 die Olive Schreinerprys vir Engelse Letterkunde vir dié bundel. 'n Versameling van Clout se gedigte (wat deur M. en C. Clouts geredigeer is) is postuum gepubliseer, getiteld *Sydney Clouts: Collected Poems* (1984). In Oktober 1984 het die joernaal *English in Africa* 'n *Sydney Clouts-memorial issue* uitgegee.

Hy is in 1982 op 56-jarige ouderdom oorlede.

## Werke 
* *One Life* (1966)
* *Sydney Clouts: Collected Poems* (1984, postuum), 

## Verwysings
Clout

**Clout** (1977–1981) was 'n Suid-Afrikaanse vroue-rockgroep met Cindy Alter as hoofsanger. Hulle liedjie *Substitute* was lank boaan trefferlyste in Suid-Afrika, Australië, Nieu-Seeland, Duitsland, Frankryk, Nederland, Swede, Oostenryk, Denemarke en België. Van hulle ander treffers is *Save Me*, ''You've Got All of Me* en *Under Fire''.

Die groep is in 1977 in Johannesburg gestig en debuteer met 'n weergawe van Russ Ballards se ''Since You've Been Gone*. In 1978 word hulle internasionaal bekend met *Substitute'', 'n onbekende liedjie van die *Righteous Brothers* wat deur Willie Wilson gekomponeer is. Clout is in 1981, kort ná die vrystelling van die enkelsnit *Portable Radio*, ontbind.

## Groeplede 
* Cindy Alter – hoofsanger, kitaar
* Glenda Hyam – sang, sleutelbord
* Lee Tomlinson – bas, sang
* Ingrid Herbst – tromme, sang
* Jenni Garson – kitaar, sang
* Ron Brettell – sleutelbord
* Sandy Robbie – kitaar
* Gary van Zyl – bas

## Diskografie 
### Albums 
* 1978: *Substitute*
* 1979: *Six of the Best*
* 1980: *A Threat and a Promise*
* 1981: *1977 to 1981*
* 1992: *Substitute* (compilatie, alleen in Nederland uitgebracht)
* 1992: *20 Greatest Hits*

### Enkelspelers 
* *Substitute* (1978)
* ''You've Got All of Me* (1978)
* *Save Me* (1979)
* *Ms America* (1979)
* *Under Fire* (1979)
* *Oowatanite* (1980)
* *Portable Radio* (1980)
* *Wish I Were Loving You'' (1981)

## Verwysings 
## Eksterne skakels 
* 
*
Jacques Clouseau

**Jacques Clouseau**, beter bekend as **(hoof)inspekteur Clouseau**, is ’n komiese karakter in die *Pink Panther*-flieks. Clouseau is ’n Franse polisieman wat sonder opset dom foute begaan en ongelukke veroorsaak. Die rol is afwisselend deur Peter Sellers, Alan Arkin, Roberto Benigni en Steve Martin vertolk.

## Biografie 
Clouseau is op 8 September 1920 gebore. Hy wil van kleins af 'n polisieman word. As hy op staat speel, is hy gewoonlik "die held", terwyl sy vriende die boewe moes speel. Hy het dit veral gedoen om die meisies waarvan hy hou te beïndruk.

Toe hy ongeveer 18 was, het die meisie waarvan hy hou met iemand anders getrou. Couseau was gebreek en besluit dat die lewe nie langer sin maak nie. Hy het al die vensters in sy woonstel toegemaak en die gas oopgedraai om selfmoord te pleeg. Terwyl hy aan die gas stik, skryf hy 'n afskeidsbrief. 'n Kragonderbreking veroorsaak egter dat die helfte van sy huis ontplof, maar hy oorleef dit tog.

Clouseau het tydens die Tweede Wêreldoorlog geveg. Daarna word hy as 'n polisieman opgelei en het later 'n inspekteur (speurder) geword.

## Flieks waarin Clouseau speel 
* *The Pink Panther* (1963) as inspekteur Clouseau, Peter Sellers.
* *A Shot in the Dark* (1964) as inspekteur Clouseau, Peter Sellers.
* *Inspector Clouseau* as inspekteur Clouseau, Alan Arkin.
* *Return of the Pink Panther* (1974) as inspekteur Clouseau, Peter Sellers.
* *The Pink Panther Strikes Again* (1976) as inspekteur Clouseau, Peter Sellers.
* *Revenge of the Pink Panther* (1978) as inspekteur Clouseau, Peter Sellers.
* *Trail of the Pink Panther* (1982) as inspekteur Clouseau, Peter Sellers.
* *Son of the Pink Panther* (1993) as inspekteur Clouseau, Roberto Benigni.
* *The Pink Panther* (2006) as inspekteur Clouseau, Steve Martin.
* *The Pink Panther Deux* (2009) as inspekteur Clouseau, Steve Martin

Sellers sterf tydens die maak van *Romance of the Pink Panther* (1980) en die fliek is nooit voltooi nie. Met behulp van ouer beelde uit vroeër films word 'n nuwe fliek, *Trail of the Pink Panther* (1982), gemaak. In *Curse of the Pink Panther* (1983), neem 'n polisie-inspekteur genaamd Clifton Sleigh die rol van Clouseau oor.

## Verwysings 
## Eksterne skakels
Albert Coates

**Albert Coates** (1882–1953) was ’n Russiesgebore Britse en later Suid-Afrikaanse dirigent en komponis. Tussen 1910 en 1917 was hy dirigent van die Mariinskiteater in Sint Petersburg. In 1919 sluit hy hom by die Londense Simfonieorkes aan, waar hy onder meer die Wêreldpremiére van Gustav Holst se volledige *Planets Suite* en die hersiene weergawe van Vaughan Williams se *A London Sympony* dirigeer. Nadat hy met die Suid-Afrikaanse sangeres Vera de Villiers getrou het, emigreer hulle in 1945 na Suid-Afrika. Hy het nege operas gekomponeer. Die laaste, *Van Hanks and the Devil*, is die eerste keer in 1952, ten tyde van die Van Riebeeckfees, opgevoer.

## Lewensloop 
Albert Henry Coates is op 23 April 1882 in Sint Petersburg in Rusland gebore. Hy was die jongste van sewe kinders van 'n Engelse pa en Russiese ma.

Hy studeer aan die konservatorium in Leipzig, waar sy grootste onderwyser Arthur Nikisch was. Hy het by die operahuis in Dresden gewerk en 'n dirigent in Sint Petersburg se Mariinskiteater geword. Ná die Russiese Rewolusie en die Eerste Wêreldoorlog kon hy in April 1919 uit Rusland ontsnap.

In 1914 tree hy vir die eerste keer by die Royal Opera House (Covent Garden) op, waar hy Richard Wagner se *Tristan und Isolde* dirigeer. Hy was 'n energieke man wat die gehoor aan musiek voorgestel het wat hulle nie vantevore gehoor het nie, veral deur Russiese komponiste soos Alexander Scriabin, maar ook Engelse musiek deur Ralph Vaughan Williams, Arnold Bax en Gustav Holst.

In die 1920's en vroeë 1930's het hy dikwels saam met die Londense Simfonieorkes gewerk. Hy het kort na die bekendstelling van die grammofoon opnames gemaak. Dit sluit in ''Scriabin's Poème de l'Extase* en stukke van Wagner se *Der Ring des Nibelungen* en in 1925 Beethoven se volledige *Simfonie Nr. 9*. Hy was ook die dirigent vir die eerste opname van Rachmaninoff se *Klavierkonsert Nr. 3*, met Vladimir Horowitz as solis.

In 1925 het hy die eerste verhoogoptrede van Rimsky-Korsakov se opera, *The Legend of the Invisible City of Kitezh and the Maiden Fevroniya'', buite Rusland aangebied.

Hy het verskeie werke gekomponeer, waaronder operas en 'n simfoniese toondig, *The Eagle*, ter nagedagtenis aan sy voormalige onderwyser, Artur Nikisch. Die toondig is in 1925 in Leeds opgevoer. In 1946 het hy hom in Milnerton, Kaapstad gevestig, waar hy op 11 Desember 1953 oorlede is.

## Verwysings 
## Eksterne skakels 
*
Kurt Cobain

**Kurt Cobain** (1967–1994) was ’n Amerikaanse sanger en liedjieskrywer van die groep Nirvana, wat ’n nuwe rockmusiekstyl bekend as *grunge* ontwikkel het. Dié musiek was veral in die vroeë 1990's gewild gewees. Hy is ook as die stem van Generasie X beskryf. Cobain was met die sangeres-aktrise Courtney Love getroud en het in 1994 op 27-jarige ouderdom selfmoord gepleeg.

## Lewensloop 
Kurt Donald Cobain is op 20 Februarie 1967 in Aberdeen, Washington gebore. Sy ouers skei toe hy 7 was. Vanaf sy tweede jaar op hoërskool het hy saam met sy ma begin woon. Aan die einde van 1986 het hy in 'n woonstel ingetrek. Hy het gereeld na Olympia gereis om rockkonserte by te woon.

Cobain het Courtney Love in 1990 ontmoet. Hulle trou in 1992 in Hawaii nadat sy met sy kind, Frances Bean Cobain, swanger geword het.

Hy is met aandaggebrek-hiperaktiwiteitsteuring en bipolêre gemoedsteuring gediagnoseer en het reeds in sy tienerjare dwelms begin gebruik. Hy het ook kroniese brongitis gehad en het probeer om sy ongediagnoseerde maagtoestand met dwelms te behandel. Later in sy loopbaan is hy verskeie kere vir sy verslawing in inrigtings opgeneem. Die laaste keer het hy na sy huis ontsnap. Hy het selfmoord gepleeg deur 'n oordosis heroïen te neem en homself met 'n geweer te skiet.

## Sien ook 
* 27-Klub

## Verwysings 
## Eksterne skakels 
*
Onegameer

Die **Onegameer** (Russies: Оне́жское о́зеро, *Onezhskoe ozero*, [ɐˈnʲɛʂskəɪ ˈozʲɪrə]; Fins: *Ääninen* of *Äänisjärvi*; Karelies: *Oniegu* of *Oniegu-järve*; Wepsies: *Änine* of *Änižjärv*) is die tweede grootste meer in Europa ná die Ladogameer met 'n oppervlakte van 9&nbsp;700&nbsp;km² en is in Noordwes-Rusland naby Petrozawodsk geleë. Dit word deur die Swirrivier met die naburige Ladogameer verbind, wat weereens deur die Newarivier met die Oossee verbind word. Deur die Witsee-Oossee-kanaal word hierdie waterweg met die Witsee in die noorde verbind. Die Wolga verbind die Onegameer oor 'n kanaal met die Kaspiese See en deur die Wolga-Don-kanaal is ook die Swartsee en die Middellandse See toeganklik. Daarbenewens word die Onegameer via die Ladogameer deur die Wuoksirivier met die Saimaameer in Finland verbind.

duimnael|links|Petrozawodsk se oewer aan die Onegameer
Belangrike stede rondom die Onegameer sluit in Kondopoga, Medwezhyegorsk, Petrozawodsk, Pindoesji en Powenets. In die meer is 1&nbsp;369 eilande geleë, waarvan Kizji die bekendste is. Dié eiland se houtkerke, -kapelle en -huise is in 1990 deur Unesco as wêrelderfenisgebied gelys. In 2021 is rotstekeninge rondom die Onegameer en die Witsee as Unesco-wêrelderfenisgebiede gelys.

## Verwysings 
## Eksterne skakels 
*
Elektriese deurslot

duimnael|212x212px|Drie elektriese slotte.
'n **Elektriese slot** is 'n toegangsbeheertoestel vir gebruik aan deure en veiligheidshekke. Dit vervang die vaste slotplaat wat dikwels gebruik word met 'n *bewaarder*. Soos met 'n vaste slot, bied dit gewoonlik 'n skuinsoppervlak wat die grendel sluit, sodat die deur kan toesluit net soos 'n vaste slot sou. 'n Elektriese slot se skuinsoppervlak kan egter, op bevel, uitdraai wanneer die slot op die deur in die geslote posisie is en die deur oopgemaak word, sodat 'n gebruiker van binne die deur kan oopmaak sonder die werking van die meganiese slot of met behulp van 'n meganiese sleutel. 

Nadat die deur oopgemaak is verby die bewaarder, keer die bewaarder terug na sy normale posisie en sluit weer wanneer die krag verwyder word of toegepas word, afhangende van die slot se konfigurasie.

Elektriese slotte is gewoonlik toegerus met gonsers ("buzzers") wat iemand buite die deur laat hoor wanneer die deur oopmaak. Die gonsgeraas word gewoonlik gemaak deur die toepassing van wisselstroom aan die slot in plaas van gelykstroom.
Duitse Vloot

Die **Duitse Vloot** ( *Deutsche Marine*) is die vloot van Duitsland en 'n deel van die verenigde *Bundeswehr* ("Federale Verdediging"), die Duitse Gewapende Magte. Die Duitse Vloot was oorspronklik bekend as die *Bundesmarine* van 1956 tot 1995 toe *Marine* die amptelike naam geword het tydens die inlywing van die Oos-Duitse Volksmarine in 1990. Die nie-amptelike naam *Deutsche Marine* is intussen eweneens in die taal ingeburger. Die Duitse Vloot is diep geïntegreer in die NAVO-alliansie. 

Die Duitse Vloot se primêre missie is die beskerming van Duitsland se gebiedswaters en maritieme infrastruktuur sowel as die seekommunikasielyne. Afgesien hiervan, neem die Vloot aan vredesoperasies deel en lewer ook humanitêre hulp en rampverligting. Hulle neem ook deel aan teenstropingsbedrywighede.

## Huidige bedrywighede 
Duitse oorlogskepe is permanente lede van al vier die NAVO Maritieme Groepe. Die Duitse Vloot is ook betrokke by die bedrywighede teen internasionale terrorisme soos "Operation Enduring Freedom" en NAVO se "Operation Active Endeavour".

## Verwysings
Speenplakkie

**Speenplakkie** (*Adromischus mammillaris* (L.f.) Lem.) is 'n klein vetplantjie wat endemies is aan die Wes-Kaap provinsie van Suid-Afrika. 

Dit kom van Calitzdorp tot Montagu voor en is op die SANBI-rooilys as 'bedreigd' (EN B1ab(iii)+2ab(iii)) gelys. Dit is slegs van twee plekke bekend en is daar reeds geruime tyd nie meer aangetref nie. Die volstruise wat in hierdie streek gehou word vertrap dit dalk.

## Verwysings
Kawasaki Ki-61

Die **Kawasaki Ki-61** was 'n enkelsitplek, monovlerk Japannese vegvliegtuig wat tydens die Tweede Wêreldoorlog diens gedoen het. Die vliegtuig het 'n omwenteling in Japannese vliegtuigontwerp teweeg gebring. Die standaard op daardie stadium was lugverkoelde stermotors, maar die Ki-61 was toegerus met 'n inlynvloeistofverkoelde Daimler-Benz 601A motor, gebou onder lisensie. Die vliegtuig was gebou vir spoed. Toe die Geallieerdes die vliegtuig die eerste keer teëkom, het hulle gedink dat dit 'n Duitse of Italiaanse vliegtuig moet wees wat onder lisensie gebou is. Die Geallieerdes het die bynaam *Tony* vir die vliegtuig gegee. 

duimnael|regs|280px|'n Ki-61 van die 149ste eskader, gefotografeer in Ashiya na die oorlog.
Die rede vir die drastiese verandering was dat dr. Richard Vogt vanaf 1923 tot 1933 vir Kawasaki gewerk het as ontwerphoof. Hy is in 1933 terug na Duitsland waar hy by *Blohm und Voss* dieselfde pos gevul het tydens die Tweede Wêreldoorlog. Kawasaki was daarna nog lank beïnvloed deur sy werk.

Die Ki-61 was in diens vanaf Augustus 1942 tot aan die einde van die oorlog, maar het dit algaande al hoe meer verouder geraak.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Haliet

**Haliet** (ook bekend as **klipsout**) is 'n mineraal met formule . Dit is die mineraalvorm van tafelsout. Die naam stam van Grieks άλς, sout, see. Die chemiese naam is natriumchloried.

Haliet is oplosbaar in water en kristalle word as evaporiete in soutmere gevind asook as soutkoepels in afsettingsgesteentes. Dit kan dalk ook deur sublimasie by 450-550&nbsp;°C uit vulkaniese gasse gevorm word.

Die mineraal is belangrik as grondstof vir vervaardiging van eetbare tafelsout en van chloor en natronloog. Ruwe haliet is nie veilig om te eet nie omdat dit skadelike onsuiwerhede kan bevat.

## Kristalstruktuur 
duimnael|links|180px|Haliet op de Dooie See se oever
Haliet het 'n eenvoudige kubiese kristalstruktuur wat bestaan uit 'n afwisseling van lae positiewe en negatiewe ione in digpakking in die volgorde A-a-B-b-C-c(-A-a-ensomeer). Die stapelrigting is die (111)-liggaamsdiagonaal van die kubiese eenheidssel. 'n Ander beskrywing is om 'n kubiese digpakking se oktaëderholtes  met 'n ander atoom op te vul.

Hierdie kristalstruktuur word deur baie ander stowwe aangeneem en dit is die argetipe van die strukturbericht-klassifikasie se B1-struktuur.

## Verwysings
Coen-broers

Die Amerikaanse broers Joel (1954-) en Ethan Coen (1957-) staan kollektief as die **Coen-broers** (of *Coen Brothers*) bekend. Hulle is bekend vir die draaiboeke wat hulle skryf en die rolprente wat hulle maak. In die filmwêreld word hulle die "tweekoppige regisseur" genoem, omdat hul meestal nou saamwerk en dieselfde idees vir hul prente deel. Hulle flieks sluit in *Fargo* (1996), *The Big Lebowski* (1998) en *No Country for Old Men* (2007). Hulle het Oscars vir *Fargo* en *No Country for Old Men* ontvang.

## Lewensloop 
Joel Coen is op 29 November 1954 in St. Louis Park, 'n buitewyk van Minneapolis, gebore. Hy is sedert 1984 met die aktrise Frances McDormand getroud en het 'n aangenome seun genaamd Pedro. Ethan Coen is op 21 September 1957 gebore, ook in St. Louis Park. Hy is met Tricia Cooke getroud. Hulle pa is 'n hoogleraar in ekonomie, terwyl hul ma 'n hoogleraar in kunsgeskiedenis is.

Ná skool het Joel filmwese aan die Bard-kollege by Simon's Rock in Massachusetts studeer. Ethan het filosofie aan die Princeton Universiteit studeer.

Hul eerste film, *Blood Simple* (1984) handel oor 'n kroeg-eienaar wat 'n speurder vra om sy vrou en haar minnaar te vermoor. Cohens het die regie behartig, maar slegs Joel is vir die fliek gekrediteer.

## Filmografie 
duimnael|Ethan en Joel Coen by die Cannes-filmfees (2001).

* *Blood Simple* (1984)
* *Raising Arizona* (1987)
* ''Miller's Crossing* (1990)
* *Barton Fink* (1991)
* *The Hudsucker Proxy* (1994)
* *Fargo* (1996)
* *The Big Lebowski* (1998)
* *O Brother, Where Art Thou?* (2000)
* *The Man Who Wasn't There* (2001)
* *Intolerable Cruelty* (2003)
* *The Ladykillers* (2004)
* *No Country for Old Men* (2007)
* *Burn After Reading* (2008)
* *A Serious Man* (2009)
* *True Grit* (2010)
* *Inside Llewyn Davis* (2013)
* *Hail, Caesar!'' (2016)

## Verwysings 
## Eksterne skakels 
* 
* 
*
Silviet

**Silviet** is 'n mineraal met formule . Dit is die mineraalvorm van kaliumchloried, ook bekend as *potas* in die leketaal. Dit is genoem na die Nederlandse medikus en chemikus François Sylvius de le Boe (1614-1672).

Silviet is goed oplosbaar in water. Dit kan dalk deur sublimasie by 550 °C uit vulkaniese gasse gevorm word.

## Fotogalery 

Lêer:Hematitic sylvitite (Cardona Saline Formation, Upper Eocene; Cardona Diapir, Cardona, Catalonia, Spain) 1 (29236933884).jpg|Hematitiese silviet uit Spanje
Lêer:Mineral Silvina GDFL123.jpg|Silviet
Lêer:Sylvite-mrz218a.jpg|Silviet

## Verwysings
Nm

***Nm*** kan verwys na:
****Nm***; die skalêre produk van 'n krag van 1 newton en 'n verplasing oor 1 meter in die rigting van die krag; dit is gelyk aan 'n energie van 1 joule.
* ***N·m***; die newtonmeter, eenheid vir die meet van wringkrag. Een N·m is die krag wat 1 newton op 'n arm van 1 meter uitgeoefen. Dit is 'n *vektor*grootheid
* ***nm*** :Nanometer, 'n lengtemaat. Een nm is 'n miljardste van 'n meter (0,000000001 m).
* ***NM***: die afkorting van die staat Nieu-Meksiko van die VSA
Pendulum (orkes)

**Pendulum** is 'n Australiese musiekgroep wat in 2002 in Perth, Australië gestig is deur Rob Swire, Gareth McGrillen, Paulus "El Hornet" Harding, Ben Mount, Peredur Ap Gwynedd, en KJ Sawka. Die groep is opvallend vir sy kenmerkende klank, die meng van elektroniese musiek met rockmusiek en dek 'n wye verskeidenheid genres.

## Diskografie 
* *Hold Your Colour* (2005)
* *In Silico* (2008)
* *Immersion* (2010)

## Verwysings 
## Eksterne skakels 
*
Balchasj-meer

: *Hierdie artikel handel oor die meer in Kasakstan. Moenie verwar word met die Baikalmeer in Rusland nie.*

Die **Balchasj-meer** (Kasaks: Балқаш Көлі, *Balqaş köli*, [bɑlqɑɕ kwʏlɪ]; Russies: Озеро Балхаш, *Ozero Balchasj*; letterlik: "moeras-meer") is die tweede grootste meer in Asië ná die Baikalmeer met 'n oppervlakte van 16&nbsp;400&nbsp;km² en is in Oos-Kasakstan wes van die grens tot die Volksrepubliek China geleë. Die grootste rivier, wat in die meer uitmond, is die Ili.

duimnael|links|Oewer aan die Balchasj-meer
Nes die Aralmeer word die Balchasj-meer deur ontwatering bedreig. Die Sowjetunie het in die 1960's begin water van die Balchasj-meer se invloeie te neem vir die besproeiing van katoenvelde. 'n Ander bedreiging vir die Balchasj-meer is die groeiende waterverbruik van die Chinese outonome gewes Xinjiang as gevolg van die groot bevolkingsgroei, waar die Ili, die Balchasj-meer se belangrikste waterbron, ontspring.

## Eksterne skakels 
*
Geslagsregisters in die Bybel

Die Bybel bevat die volgende geslagsregisters:

## Genesis 5 
Adam tot Noag. Dit bevat ook die ouderdom van elke persoon. Hierdie kan gebruik word om uit te werk hoe lank Noag ná Adam geleef het.

## Genesis 10 
Sem, Gam en Jafet se geslagsregister.

## Genesis 11 
Van Sem tot by Abraham. Dit bevat ouderdomme van elke persoon.

## 1 Kronieke 1-9 
1 Kronieke 1 tot 1 Kronieke 9 bevat geslagsregister van verskeie mense.

## Rut 4:18-22 
Van Peres tot Dawid

## Matteus 1 
Die geslagsregister van Jesus deur sy vader, Josef. Dit begin by Abraham en eindig met Jesus.
Dit is slegs 'n lys en bevat geen ouderdomme van mense nie.

## Lukas 3 
Die geslagsregister van Jesus deur sy moeder, Maria. Dit begin by Jesus en werk terug tot by Adam en sluit af met: "...seun van Enos, seun van Set, seun van Adam, die seun van God."
Soos Matteus is dit slegs 'n lys en bevat geen ouderdomme van mense nie.

## Sien ook 
* Kreasionisme
* Kronologie van die Bybel

## Eksterne skakels 
* Belangrike Bybelse datums
Ga-Tshwene

**Ga-Tshwene** is 'n nedersetting in die Ehlanzeni-distriksmunisipaliteit in die ooste van Mpumalanga, Suid-Afrika.

## Verwysings
Alpha Delphini

**Alpha Delphini** (**α Delphini**, afgekort as **Alpha Del** of **α Del**) is ’n veelvoudige ster sowat 354&nbsp;ligjare van die Son af in die sterrebeeld Dolfyn (Delphinus).

## Metgeselle 
α Delphini is ’n spektroskopiese dubbelster. Die komponente word Aa (amptelik bekend as **Sualocin**) en Ab genoem,

Cacciatore se naam, wat in Afrikaans vertaal sou kon word as "Nikolaas Jagter", was in Latyn "Nicolaus Venator". As ’n mens die letters van dié naam en van van agter na voor lees, kom jy by die name van die twee sterre uit. Cacciatore se grappie om die sterre na homself te noem, is vandag nog geldig. In 2016 het die Internasionale Astronomiese Unie se sternaamwerkgroep (WGSN) die naam "Sualocin" vir die ster Alpha Delphini Aa goedgekeur omdat hulle eiename aan individuele sterre toegeken het in plaas van aan stergroepe. 

Hoe Webb by sy gevolgtrekking uitgekom het 45 jaar ná die publikasie van die katalogus, is steeds ’n geheim.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Australiese voetbal

duimnael|250px|Standbeeld langs die Melbourne Cricket Ground op die geskatte terrein van die 1858 voetbalwedstryd tussen Melbourne Grammatika en Scotch College. Tom Wills word as skeidsregter uitgebeeld agter twee jong spelers wat om die bal meeding.
**Australiese reëls voetbal**, ook bekend as ** Australiese voetbal**, of net **voetbal** of **footy**, is 'n kontaksport wat deur twee spanne van agtien spelers elk gespeel word op 'n ovaalvormige veld, dikwels 'n aangepaste krieketveld.

## Oorsprong 
Die sport se oorsprong kan teruggevoer word na die voetbalwedstryde gespeel in Melbourne, Victoria in 1858, geïnspireer deur die Engelse openbare skool-voetbalwedstryde. Op soek na die ontwikkeling van 'n spel wat meer geskik is vir volwassenes en Australiese toestande, het die Melbourne Voetbalklub die eerste reëls van Australiese voetbal in Mei 1859 gepubliseer, dit maak dit die oudste van die wêreld se groot voetbalkodes.

## Enkele reëls 
Die belangrikste metode om punte aan te teken, is deur die ovaalvormige bal tussen twee hoë doelpale deur te skop. Die span met die hoogste telling aan die einde van die wedstryd wen, tensy dit gelykop is.

Tydens algemene spel, kan spelers hulself oral op die veld posisioneer en enige deel van hulle liggame gebruik om die bal te beweeg. Die primêre metodes is skop, handbal en hardloop met die bal. Daar is reëls oor hoe die bal hanteer kan word: byvoorbeeld, spelers wat hardloop met die bal moet met tussenposes dit op die grond bons. Gooi van die bal word nie toegelaat nie en 'n speler mag nie die bal lank vashou nie. 'n Onderskeidende kenmerk van die spel is die *merk roep*, waar 'n speler op enige plek op die veld wat 'n bal direk vanaf 'n skop vang, besit toegeken word. Spelers kan met behulp van hul hande verdedig, of hulle hele liggaam gebruik om teenstanders te belemmer. Gevaarlike fisiese kontak (soos die stamp van 'n teenstander op die rug), inmenging by merkneem en die doelbewuste vertraging van die spel is strafbaar met vryskoppe, afstandstraf of skorsing vir 'n sekere aantal wedstryde, afhangende van die erns van die oortreding. Die spel lewer gereelde fisiese uitspoke, skouspelagtige merkvangste, vinnige beweging van beide spelers en die bal en 'n hoë telling.

## Groot gewildheid in Australië 
Australiese voetbal het die hoogste toeskouerbywoning en tv-kykersgetal van alle sporte in Australië, terwyl die Australian Football League (AFL), die sport se enigste ten volle professionele kompetisie, die land se rykste sportliggaam is. Sy jaarlikse "Grand Final" is die klubkampioenskap gebeurtenis met die hoogste bywoning in die wêreld. Die sport word ook in baie lande op amateurvlak gespeel. Die spel se reëls word deur die AFL Commission met advies van die AFL se "Laws of the Game Committee" beheer.

## Sien ook 
* Australiese voetbal in Suid-Afrika

## Verwysings
Kasterolie

duimnael|150px|links|'n Bottel met kasterolie.
duimnael|Struktuur van die hoofkomponent van kasterolie.
duimnael|Kasterbone.
**Kasterolie** is 'n plantaardige olie wat verkry word deur samepersing van die saad van die kasterolieboom (*Ricinus communis*). Die algemene naam "kasterolie", waarvan die plant sy naam kry, kom waarskynlik uit sy gebruik as 'n plaasvervanger vir castoreum, 'n parfuumbasis gemaak van die gedroogde perineale kliere van die bewer (*castor* in Latyn).

Kasterolie is 'n kleurlose tot baie bleekgeel vloeistof met 'n kenmerkende smaak en reuk wanneer dit die eerste ingeneem word. Die kookpunt is 313&nbsp;°C (595&nbsp;°F) en sy digtheid is 961&nbsp;kg/m3. Dit is 'n trigliseried waarvan ongeveer 90 persent van sy vetsuurkettings risinoleate is. Oleate en linoleate is die ander belangrike komponente.

Kasterolie en sy afgeleides word gebruik in die vervaardiging van seep, smeermiddels, hidrouliese en remvloeistof, verf, kleurstowwe, bedekkings, ink, koudbestande plastiek, wakse en poleermiddels, nylon, farmaseutiese produkte en parfuum.

## Verwysings 
## Eksterne skakels
Kornephoros

**Kornephoros** (ook bekend as **Beta&nbsp;Herculis** of **β&nbsp;Her**) is ’n dubbelster, en met ’n basiese skynbare magnitude van 2,81 die helderste ster in die noordelike sterrebeeld Hercules. 

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Alpha Herculis

**Alpha Herculis** (**α&nbsp;Herculis**, afgekort as **Alpha Her** of **α&nbsp;Her**), is ’n veelvoudige ster sowat 360&nbsp;ligjare van die Son af in die sterrebeeld Hercules. Wanneer deur ’n teleskoop daarna gekyk word, kan die verskeie komponente onderskei word – die helderste een het die naam **Rasalgethi**.

## Eienskappe 
Alpha Herculis **A** en B (α¹ en α²) is meer as 500&nbsp;AE (astronomiese eenhede) van mekaar af, met ’n geraamde wentelperiode van sowat 3&nbsp;600&nbsp;jaar. α¹ is ’n ralatief swaar, helder rooireus. α² is self ’n dubbelster: ’n geelreus (**Ba**, die primêre komponent) en ’n geelwitdwerg (**Bb**). Hulle wentel elke 51,578&nbsp;dae om mekaar.

α¹ Herculis is ’n ART-ster met ’n waterstof- sowel as heliumskil om ’n gedegenereerde koolstof-suurstof-kern. Dit is op ’n geraamde afstand van 360&nbsp;ligjare van die Son af, volgens Hipparcos,

## Verwysings 
## Eksterne skakels 
* An Atlas of the Universe: Multiple Star Orbits
* Upside down Hercules showing Rasalgethi as the head: Hercules 
* 
* 15px Hierdie artikel is vertaal uit die Engelse Wikipedia